CONVOCATÒRIA DELS `PREMIS D'EMPRENEDORIA BLAVA (EDICIÓ 2023)'. CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/40867)
  + [Valencià](/va/acuerdo/40977)






Selector de idioma

Leer

* [Español](/es/acuerdo/40851)
* [Valencià](/va/acuerdo/40579)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DELS `PREMIS D'EMPRENEDORIA BLAVA (EDICIÓ 2023)'. CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU[Butlletí Oficial Universitat d'Alacant](/ca/Publicacion)
===========================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DELS `PREMIS D'EMPRENEDORIA BLAVA (EDICIÓ 2023)'. CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU

Data d'aprovació
:   27/06/2023

Data de publicació
:   28/06/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/40448)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/40268)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/40806)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DELS `PREMIS D'EMPRENEDORIA BLAVA (EDICIÓ 2023)'. CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU&url=https://www.boua.ua.es/va/acuerdo/40694)

**Títol:** CONVOCATÒRIA DELS `PREMIS D'EMPRENEDORIA BLAVA (EDICIÓ 2023)'. CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 27 de juny de 2023

CONVOCATÒRIA DELS `PREMIS D'EMPRENEDORIA BLAVA (EDICIÓ 2023)'. CÀTEDRA INTERUNIVERSITÀRIA D'ECONOMIA BLAVA I PROMOCIÓ DEL SECTOR MARITIMORECREATIU

1.           Objectiu de la convocatòria i procediment de concessió

L'objectiu d'aquesta convocatòria és la concessió, en règim de concurrència competitiva, dels «PREMIS D'EMPRENEDORIA BLAVA (EDICIÓ 2023)» de la Càtedra Interuniversitària d'Economia Blava i Promoció del Sector Maritimorecreatiu. Aquests premis volen promoure i donar suport a les iniciatives d'emprenedoria que, sent respectuoses amb el medi ambient, permeten millors utilitats de l'àmbit marítim valencià i que sorgisquen de l'alumnat de la Universitat d'Alacant i de la Universitat Miguel Hernández d'Elx.

2.   Requisits de les persones beneficiàries

Podran obtenir la condició de persones beneficiàries i sol·licitar aquests PREMIS:

·         Els i les estudiants de grau o de màster universitari de la Universitat d'Alacant i de la Universitat Miguel Hernández d'Elx matriculats i matriculades en el curs acadèmic 2022-2023 i les persones egressades de les dues Universitats en els dos cursos acadèmics anteriors.

·         Les sol·licituds podran presentar-se individualment o en grups de fins a cinc persones

3.           Nombre i dotació dels premis.

Es concedirà un nombre màxim de 3 PREMIS amb un import màxim total de 2.200,00 € bruts.

Els premis, que podran quedar deserts, tindran les quantitats següents:

* Primer premi: 1.000 euros bruts,
* Segon premi: 700 euros bruts
* Tercer premi: 500 euros bruts.

4.           Termini i procediment de presentació de sol·licituds

4.1. Termini de presentació

La convocatòria es publicarà en BOUA amb caràcter informatiu, prèviament a la publicació de l'extracte d'aquesta en el DOGV.

El termini per a sol·licitar l'ajuda s'obrirà el dia 10 de juliol de 2023 a les 09.00 hores i finalitzarà el dia 20 de juliol de 2023 a les 23.59 hores.

4.2. Procediment de presentació

La documentació es presentarà a través del formulari en línia habilitat en la pàgina web de la Càtedra d'Economia Blava, <https://web.ua.es/es/catedra-economia-azul/convocatoria-de-los-premios-de-emprendimiento-azul-edicion-2023.html>, amb indicació de les dades d'aquesta convocatòria.

S'adjuntarà la documentació següent:

* Memòria amb el contingut de la iniciativa, en format PDF amb una extensió màxima de 50 pàgines. Les iniciatives hauran de ser originals i tenir relació amb alguna de les temàtiques següents:

A) Iniciatives d'empresa per a l'oci marítim-recreatiu.

B) Iniciatives de millora d'activitats o usos que afecten el medi marí o costaner de la Comunitat Valenciana des del punt de vista ambiental.

C) Iniciatives de millora de la gestió empresarial o administrativa que afecten alguna activitat marítima a la Comunitat Valenciana.

* Còpia del document d'identificació personal [DNI (les dues cares); Passaport, Targeta de residència...], del representant de l'equip autor de la iniciativa presentada al concurs, en format PDF, amb la denominació «DNI.pdf»

5.     Criteris d'adjudicació

L'assignació dels premis es farà seguint els criteris següents:

* Criteri 1. L'originalitat i el caràcter innovador de la idea (màxim 3 punts).
* Criteri 2. La claredat i el rigor en el plantejament i desenvolupament (màxim 4 punts).
* Criteri 3. L'interès i la viabilitat de la proposta (màxim 3 punts).

6.    Òrgan gestor i comissió de valoració

6.1.             Òrgan gestor

L'òrgan gestor de la convocatòria, el director de la Càtedra Interuniversitària d'Economia Blava i Promoció del Sector Maritimorecreatiu, s'encarrega de l'ordenació i la instrucció del procediment, i acorda totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució.

La unitat administrativa de referència és el Departament d'Estudis Jurídics de l'Estat i el seu mètode de contacte electrònic és: [yofx@jk.du](mailto:wcvy@ng.mt).

Quan la sol·licitud no reunisca els requisits o no s'acompanye amb la documentació que és exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si no es fera així se li tindrà per desistit de la petició prèvia resolució que haurà de ser dictada en els termes previstos legalment.

6.2.             Comissió de valoració

La Comissió encarregada de la valoració de les sol·licituds, jurat dels premis d'emprenedoria blava» farà l'examen i avaluació de les sol·licituds presentades, i també la proposta consegüent de concessió o denegació de les ajudes.

La comissió tindrà la composició següent:

Presidència:

-     La rectora de la UA o la persona en qui delegue

Secretaria:

-      El director de la Càtedra d'Economia Blava

Vocals:

-     El coordinador en la UA de la Càtedra d'Economia Blava

-     Dos professors de la UA especialistes en la matèria, triats per la Càtedra d'Economia Blava

7.           Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://web.ua.es/va/catedra-economia-azul/>, fet que substitueix la notificació a les persones interessades i té els mateixos efectes.

8.           Marc legal i pressupostari

La convocatòria d'ajuda, amb referència 2023CT0130, que serveix de base reguladora es troba recollida en la línia de subvenció 2023LS0157 de la Universitat d'Alacant.

La subvenció assignada s'ajustarà al que disposa la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació dels premis d'un màxim de 2.200 euros bruts serà sufragada amb càrrec al capítol IV (orgànica 25980G2471) del pressupost del Departament d'Estudis Jurídics de l'Estat. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes, si escau, que establisca la legislació vigent.

9.   Obligació i justificació de la persona beneficiària

El compliment de les obligacions i la justificació de les persones beneficiàries d'aquesta convocatòria són previs a la seua concessió.

Obligació 1. Presentació de la fitxa d'alta de tercers.pdf. Aquest arxiu contindrà el Fitxer de Tercers-Formulari de Dades Personals de la Universitat d'Alacant, degudament emplenat i signat, a l'efecte de la tramitació del pagament del premi, de cadascun dels membres de l'equip. Aquest formulari pot trobar-se en la web:

- <https://sgeyc.ua.es/es/gestion-economica/documentos/formulario-fichero-terceros-personas-fisicas-espanol-ingles.pdf> (versió castellà i anglès)

- <https://sgeyc.ua.es/es/gestion-economica/documentos/formulario-fichero-terceros-persona-fisica-espanol-valenciano.pdf> (versió valencià i castellà)

Obligació 2. Presentació de la còpia del DNI (per les dues cares) de la resta de membres de l'equip autor de la iniciativa presentada a concurs. O, si s'escau, si es manca de DNI, de la documentació d'identificació personal corresponent (passaport, targeta de residència).

10. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [snc@gz.vs](mailto:vdm@wv.fl).

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>.

11. Recursos

Contra la convocatòria, les bases d'aquesta i tots els actes administratius que se'n deriven, que esgoten la via administrativa, podeu interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgánica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 27 de juny de 2023

La rectora,

PD de signatura, el director de Relacions i Projectes Institucionals

Resolució de 4 de gener de 2021)

Juan Llopis Taverner





[Carretera Sant Vicent del Raspeig s/n  
03801 Sant Vicent del Raspeig - Alacant  
 Tel. 61 092 6870 - Fax 70 889 4936](https://www.google.es/maps/@28.030916,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12418&trk=tyah&trkInfo=tarId%7S8157968833854%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)